wickkiey/tamil-wikipedia-chunked huggingface dataset:
# Module:For loop

-- This module implements .  
local getArgs = require('Module:Arguments').getArgs
local yesno = require('Module:Yesno')
local p = {}  
function p.main
local args = getArgs(, {
trim = false,
removeBlanks = false
})
return p._main(args)
end  
function p._main(args)
local template = args['call'] or 'void'
local calltemplates = yesno(args.substall or "", true) or not mw.isSubsting
local variableParam = args.pv
variableParam = tonumber(variableParam) or variableParam or 1 -- fix for positional parameters
local variableValPrefix = args.prefix or ''
local variableValPostfix = args.postfix or ''
local sep = args[1] or ''
local constantArgs = p.getConstants(args)
local variableVals = p.getVariableVals(args)  
local result = ''
local addSeparator = false;
for _, v in ipairs(variableVals) do
v = mw.text.trim(v)
if #v > 0 or not yesno(args.skipBlanks) then
if addSeparator then
result = result .. sep
end
addSeparator = true;
local targs = constantArgs
targs[variableParam] = variableValPrefix .. v .. variableValPostfix
if calltemplates then
local output = p.callTemplate(template, targs)
if #mw.text.trim(output) == 0 then
addSeparator = false
end
result = result .. output
else
local makeTemplate = require('Module:Template invocation').invocation
result = result .. makeTemplate(template, targs)
end
end
end
return result
end  
function p.getConstants(args)
local constantArgNums = p.getArgNums(args, 'pc', 'n')
local constantArgs = {}
for _, num in ipairs(constantArgNums) do
local keyArg = 'pc' .. tostring(num) .. 'n'
local valArg = 'pc' .. tostring(num) .. 'v'
local key = args[keyArg]
key = tonumber(key) or key
local value = args[valArg]
constantArgs[key] = value
end
return constantArgs
end  
function p.getVariableVals(args)
local variableVals = {}
if args.start or args.stop or args.by then
if args[2] then
error("Both start/stop/by and numbered parameters specified")
end
local start = tonumber(args.start or 1)
local stop = tonumber(args.stop or 1)
local by = tonumber(args.by or 1)
for i = start, stop, by do
variableVals [#variableVals + 1] = i
end
else
for i, v in ipairs(args) do
if i ~= 1 then
variableVals[i - 1] = v
end
end
end
return variableVals
end  
function p.getArgNums(args, prefix, suffix)
-- Returns a table containing the numbers of the arguments that exist
-- for the specified prefix and suffix.
local nums = {}
local pattern = '^' .. prefix .. '([1-9]%d*)' .. suffix .. '$'
for k, _ in pairs(args) do
local num = tostring(k):match(pattern)
if num then
nums[#nums + 1] = tonumber(num)
end
end
table.sort(nums)
return nums
end  
function p.callTemplate(template, targs)
return mw.getCurrentFrame:expandTemplate{title = template, args = targs}
end  
return p
# சகரே குர்து

ஈரான் நாட்டிலுள்ள சஹர்மஹால் மற்றும் பக்தியாரி மாகாணத்தின் தலைநகரம் **சாகர்-இ கொர்து** ஆகும். இது மாகாணத்தின் நகரங்களிலேயே,மிகப் பெரிய நகரமாகும். மேலும் இது ஈரானின் மூன்றாவது பெரிய நகரமான இஸ்ஃபஹான் என்ற நகரிலிருந்து 90 கி.மீ. தூரத்தில் உள்ளது. 2006 ஆம் ஆண்டு மக்கள் தொகை கணக்கெடுப்புப் படி, இந்நகரத்தில் சுமார் 1,48,464 இலட்சம் மக்கள் வாழ்ந்து கொண்டு இருந்தனர். இதன் பெருநகரப் பகுதிகளில் மட்டும் 3,80,312 மக்கள் வாழ்ந்து வந்தனர்.
சாகர்-இ கொர்து என்ற இந்நகரமானது, அதன் இயற்கை சூழல், குளிர்ந்த குளிர்காலம், நீர்வீழ்ச்சிகள், ஆறுகளுக்கு பெயர் பெற்றது ஆகும். இந்நகரம், கடல் மட்டத்திலிருந்து உயரத்தில் அமைந்துள்ளது. ஈரானின் மிக உயர்ந்த தலைநகரமாக சாகர்-இ கொர்து இருக்கிறது. இது நகரத்தை "ஈரானின் கூரை", என்று புகழ்ந்து உரைப்பர். தெஹ்ரான் நகரில் இருந்து, தென்மேற்கில் தொலைவில் சாகர்-இ கொர்து உள்ளது. இதன் வானிலை குளிர்காலத்தில் குளிராகவும், கோடையில் அதிக வெப்பம் இல்லாமலும் இருக்கும் சூழ்நிலையைக் கொண்டதாகத் திகழ்கிறது. இந்த நகரத்தில் பர்தே என்ற வான் ஓய்விட தங்கல் உள்ளது. இது தொலைவில் உள்ளது. இந்த தங்கல் பல இயற்கை தடாகங்களையும், வெளிப்புற நடவடிக்கைகளுக்காக சிறிய ஏரிகளையும் பெற்று சிறப்புறுகிறது.
# சகரே குர்து

## தொழில்

பாரப் நிறுவனம் பல்வேறு மின்சாரக் கருவிகளைத் தாயாரிக்கும் மிகப் பெரிய நிறுவனமாக, இந்த மாகாணத்தில் திகழ்கிறது. இந்நிறுவனமானது, ஆவியாக்கும் குளிர்விப்பி, எரிவாயு / மண்ணெண்ணெய் / மின்சார நீர் சூடாக்கிகள், எரிவாயு விண்வெளி வெப்பி, குளிர்சாதனப் பெட்டி- உறைவிப்பான் மற்றும் இரட்டை-தொட்டி சலவை இயந்திரம் உள்ளிட்ட பல்வேறு வீட்டு பயன்பாட்டுக் கருவிகளைத் தயாரித்து, விற்பனைச் செய்யும் மிகப்பெரிய சந்தையைப் பெற்றிருக்கிறது. இந்த நிறுவனத்திற்குள், சுமார் 1400 பேரை வேலைக்கு சேர்த்துள்ள, பார்பாப் மாகாணத்தின் மிகப்பெரிய தனியார் பிரிவாகும்.  
சாகர்-இ கொர்து சிமெண்டு உற்பத்தி ஆலையானது, ஜாக்ரோஸ் மலைத்தொடரின் நடுவில் அமைந்துள்ளது. இந்த ஆலையானது, இந்த நகரத்திலிருந்து 35 கி.மீ. தூரத்தில் உள்ளது.  
ஃபோட்டானிக் மற்றும் ஆப்டோ எலக்ட்ரானிக் ஆராய்ச்சி குழுவானது, 2014 ஆம் ஆண்டு சாகர்-இ கொர்துவில் (ஜாக்ரோஸ்) நிறுவப்பட்டது. இந்த ஆய்வுக் குழுவை, இந்த ஆய்வுத் துறையில் உள்ள முக்கிய ஆராய்ச்சியாளர்களில் ஒருவரான, டாக்டர் ஹேமட் சாகாய் தலைமை எற்று நிர்வகித்து வருகிறார். ஃபோட்டானிக் படிக இழைகள் மற்றும் அலை வழிகாட்டிகள், ஆப்டோஃப்ளூய்டிக் அணுகுமுறையை அடிப்படையாகக் கொண்ட, ஃபோட்டானிக் சில்லுகளையும், பல உள்ளிட்ட மைக்ரோக்களையும், நானோ-ஃபோட்டானிக் சாதனங்களின் வடிவமைப்புகளையும், மேலும் இவைத் தொடர்புடைய, பல்வேறு கொள்கைகள் குறித்து ஆராய்ச்சிகளையும், இவரின் குழு, கவனம் செலுத்தி ஆராய்கிறது. இந்த ஆராய்ச்சி குழு ஆதரிக்கிறது.இசுலாமிக் ஆசாத் பல்கலைக் கழகம், சாகர்-இ கொர்து என்பதன் கீழ் இக்குழு அமைகிறது. இந்த மாகாணத்தின் ஆறு பல்கலைக் கழகங்களில் பல்வேறு குழுக்கள் உள்ளன. அவற்றில் இப்பிரிவு சிறந்து விளங்குகிறது.
# சகரே குர்து

## போக்குவரவு

சாகர்-இ கொர்து பேருந்து அமைப்பில், நூற்றி ஐம்பது பேருந்துகள் உள்ளன. இப்பேருந்துகள், இந்த நகரம் முழுவதும், வெவ்வேறு பாதைகளில் இயங்குகின்றன. சாகர்-இ கொர்து விமான நிலையம், இ்ந்த நகரின் தெற்கே அமைந்துள்ள, ஒரு உள்நாட்டு விமான நிலையமாகும். இது தற்போது, தெகுரான், மசுகது என இரண்டு நகரங்களுக்கும் இடையே விமானங்களை இயக்குகிறது.
# மனித நம்பகத்திறன்

**மனித நம்பகத்திறன்** அல்லது **மனிதப் பெறுபேறு** என்பது மனிதக் காரணிகள் மற்றும் பணிச் சூழலியலுடன் தொடர்பான துறையாகும். இது உற்பத்தித் துறை, மருத்துவம், அணுக்கரு வலு உள்ளிட்ட துறைகளில் மனித நம்பகத்தன்மை பற்றியது. மனிதப் பெறுபேறு முதுமை, மனோநிலை, பௌதீக உடல்நலம், மனப்பாங்கு, மனக்கிளர்ச்சி, சில பொதுவான தவறுகளில் நாட்டம், தவறுகள், அறிவார்ந்த சார்புநிலை என பல்வேறு காரணிகளால் பாதிக்கப்படும்.  
முறைமைகளின் தாங்கு தன்மையில் மனிதர்களின் பங்களிப்புகள், மனிதத் தவறுகள் மற்றும் கவனக் குறைவுகாரணமாக பாதகமான விளைவுகளை ஏற்படும் சாத்தியம், குறிப்பாக இன்றைய நிலையில் மனிதன் பாரிய சமூக தொழில்நுட்ப முறைமைகளின் இன்றியமையாத கூறாக இருத்தல் காரணமாக மனித நம்பகத்திறன் மிகவும் முக்கியத்துவமிக்கதாகின்றது. பயனர் மையவடிவமைப்பு மற்றும் தவறு சகித்தல் வடிவமைப்பு என்பன தொழில்நுட்பத்தை வினைத்திறனுடன் மனிதர்கள் பிரயோகிக்க பொருத்தமானதை விவரிக்கப் பயன்படுத்தும் இரு பதங்களாகும்.
# மனித நம்பகத்திறன்

## மனித இயல்பின் பொதுவான பொறிகள்

மக்கள் தாம் வேலை செய்யும் போது கட்டுப்பாட்டைப் பேணுவதற்காக அவர்களின் திறமையை மிகை மதிப்பீடு செய்ய முற்படுகின்றர். கீழே விபரிக்கப்படும் மனித இயல்பின் பொதுப்பண்பு, வேலை ஒன்று சிக்கலான வேலைச் சூழலில் ஆற்றப்படும் போது விசேடமாக புத்துயிர்ப்பு பெறுதலாகும்.  
**அழுத்தம்** ஒருங்கு சேர்ந்து மனிதன் மீது அதிக வலுவைச் செலுத்துவதன் காரணமாக எதிர்மறையான விளைவுகளைத் தருவது அழுத்தத்துடனான பிரச்சினை ஆகும்.  
**மன சுமையைத் தவிர்த்தல்** ஆழமான செறிந்த சிந்தனைகளில் அதிக கவனம் நீண்ட காலத்திற்கு தேவைப்படுவதால் அவற்றில் இணைவதில் மனிதர்கள் தயக்கம் காட்டுகின்றனர்.  
மனச்சுமையக் குறைத்து தீர்மானம் எடுக்கும் செயற்பாட்டை துரிதப்படுத்தவதற்காக மனக் கோடல்கள் அல்லது குறுக்குவழிகள் அடிக்கடி பயன்படுத்தப்படுகின்றன, அவையாவன:
- எடுகோள்கள் – மெய்மை உறுதிசெய்யப்படாமல் உண்மையென ஏற்றுக்கொள்ளல் (அ) சரியானதாக வழங்கப்படும் நிலைமை.
- பழக்கம் – அடிக்கடி மீளமீள நடப்பதால் பெற்றுக்கொள்ளப்பட்ட தன்னுணர்வு அற்ற நடத்தைக் கோலம்.
- உறுதிப்படுத்தல் பக்கச்சார்பு – நடைமுறையிலுள்ள தீர்வு ஒன்றை கைவிடத் தயங்குதல்.
- ஒத்தவியல்பு பக்கச்சார்பு – ஒத்தவியல்பு கொண்டதாகக் காணப்படும் தீர்வை அதையொத்த இன்னொரு நிலைமைக்கு வழங்குதல்.
- அடிக்கடி நிகழல் பக்கச்சார்பு- சூதாட்டம் இதில் அடிகக்டி பயன்படுத்தும் தீர்வு பயன்பெறும்.
- கிடைத்தகு பக்கச்சார்பு- உடனடியாக மனதில் தோன்றும் முடிவொன்றைக் கூறுதல்.  
**மட்டுப்படுத்தப்பட்ட பணியாற்றும் ஞாபகசக்தி** - பிரச்சினைகளைத் தீர்ப்பதில் குறுங்கால ஞாபகசக்தியே பணிமேடையாகும்.  
**மட்டுப்படுத்தப்பட்ட கவன வளங்கள் ** - இரண்டு அல்லது அதற்கு அதிகமான நடவடிக்கைகளில் கருத்தூன்ற முடியாமையால் பிரச்சினைகளை தீர்ப்பதில் தேவையான தகவல்கள் சவாலுக்குரியதாயிருத்தல்.  
**மனோபாவம்** - எதை அடைய வேண்டுமோ (இலக்கு)அதை நோக்கியதாகவே மக்களின் கவனமும் இருக்கும். தவிர்க்க வேண்டியதில் குறைந்த கவனம் இருக்கும்.ஏனெனில் மனிதர்கள் இயல்பாகவே இலக்கை அடிப்படையாகக் கொண்டவர்கள்.எனவே மக்கள் எது தமக்குத் தேவை என மனம் எதிர்பார்கின்றதோ அதையே கான விளைகின்றனர்.  
**தமது சொந்த தவறை காண்பதில் கடினப்பாடு** - தனிமனிதர்கள், குறிப்பாக தனித்து பணியாற்றுபவர்கள் தவறுவிடுவதில் பாதிக்கப்படுகின்றனர்.  
**மட்டுப்படுத்தப்பட்ட முன்நோக்கு** - மனிதர்கள் உள்ள எல்லாவற்றையும் காணக்கூடியவர்கள் அல்லர். மனித மனம் பிரச்சினை ஒன்றைத் தீர்க்கக் கூடிய தீர்மான சவால்கள் எல்லாவற்றையும் உள்வாங்க முடியாததாயிருக்கும்.  
**உணர்ச்சி வசப்பாடு / சமூக காரணிகளால் பாதிக்கப்படும் தன்மை** - கோபம் மற்றும் சங்கடம் என்பன தனிப்பட்ட மற்றும் குழுப் பெறுபேறுகளில் பாதகமான விளைவுகளை ஏற்படுத்துகின்றன.  
**சோர்வு** - மக்கள் களைப்படைகின்றனர். பௌதீக, உணர்ச்சி மற்றும் உளவியல் சோர்வு என்பன தவறுகளுக்கும் பிழையான தீர்ப்புகளுக்க்கும் வழிவகுக்கின்றன.  
**வரவு** - சில வேலையாட்கள் தொழில் நிலையத்தின் தேவைகளின் போது பிரசன்னமாயிருப்பர். அவர்கள் இல்லாத சந்தர்ப்பங்களில் திறன் குறைந்ததாக காணப்படும்.
# மனித நம்பகத்திறன்

## பகுப்பாய்வு நுட்பங்கள்

மனித நம்பகத்தன்மை பகுப்பாய்வுகளுக்கு பல்வேறு முறைகள் காணப்படுகின்றன. இவற்றில் இரண்டு பொதுவான முறைகள் உள்ளன. அவை நிகழ்தகவியல் இடர் மதிப்பீடு (PRA) மற்றும் கட்டுப்படுத்தல் அறிவுக் கோட்பாடு என்பனவாகும்.
# மனித நம்பகத்திறன்

## பகுப்பாய்வு நுட்பங்கள்

### PRA-ஐ அடிப்படையாகக் கொண்ட நுட்பங்கள்

மனித நம்பகத்திறனை பகுப்பாய்வு செய்யும் ஓரு முறை நிகழ்தகவியல் இடர் மதிப்பீடு (PRA) ஆகும். மின்வலு நிலையம் ஒன்றில் உபகராணம் ஒன்று செயலிழக்கலாம் அதேபோல் மனிதர் தவறு ஒன்றை செய்யலாம். இந்த இரண்டு சந்தர்ப்பங்களும் கருவியின் தொழிற்பாடு இழப்பு மற்றும் மனிதரின் பொறுப்புகள் பற்றிய பகுப்பாய்வு இந்த தவறுக்கான காரணத்தைக் கண்டறிய உதவும். இந்த அடிப்படையான யோசனையே மனிதத் தவறுவீத எதிர்வுகூறல் நுட்பத்தின் (THERP) பின்னணியாகும். . THERP என்பது PRA உடன் இணைக்கக்கூடிய மனித வழு நிகழ்தகவை உருவாக்குவதாகும்.
# 2019 றக்பி உலகக்கிண்ணம்

**2019 றக்பி உலகக்கிண்ணம்** (*2019 Rugby World Cup*) உலக ரக்பி அமைப்பின் ஏற்பாட்டில் ஒன்பதாவது முறையாக ஆண்களுக்காக நடத்தப்பட்ட உலகக்கிண்ணப் போட்டியாகும். இது சப்பானில் 2019 செப்டெம்பர் 20 முதல் நவம்பர் 2 வரை 12 அரங்குகளில் நடத்தப்பட்டது. இவ் உலகக்கிண்ணமானது ஆசியக் கண்டத்தில் நடத்தப்பட்ட முதலாவது இறக்பி உலகக்கிண்ணம் ஆகும். 20 அணிகள் பங்குபற்றிய இந்த உலகக்கிண்ணத் தொடரின் முதலாவது போட்டியில் போட்டியை நடத்தும் சப்பான் மற்றும் உருசிய அணிகள் மோதின. இவ் ஆரம்பப் போட்டி சப்பானியத் தலைநகரான டோக்கியோவில் நடைபெற்றது. சப்பான் முதல் தடவையாக உலகக்கிண்ணக் காலிறுதிச் சுற்றுக்கு முன்னேறியது. இதன் மூலம் காலிறுதிச் சுற்றுக்கு முன்னேறிய முதல் ஆசிய அணி என்ற சாதனையை சப்பான் படைத்தது. உலகக்கிண்ணத்தின் முதல் ட்ரையினை ரஷ்யாவின் கிரில் கொலொனிட்ஸ்கையும் முதல் ஹட்ரிக் ட்ரையினை சப்பானின் கொடாரோ மட்சுஷிமாவும் பதிவு செய்தனர்.  
ஹாகிபிஸ் சூறாவளி காரணமாக ஒரு சில குழுநிலைப்போட்டிகள் கைவிடப்பட்டன. இதன் மூலம் ஒரு றக்பி உலகக்கிண்ணத் தொடரில் போட்டிகள் கைவிடப்பட்ட முதல் சந்தர்ப்பமாகவும் வரலாற்றில் இடம்பிடித்தது.  
நடப்பு வாகையாளரான நியூசிலாந்து அணி இங்கிலாந்து அணியிடம் அரையிறுதிப் போட்டியில் தோல்வி அடைந்து வெளியேறியது. 2007 றக்பி உலகக்கிண்ணத்துக்குப் பிறகு முதல் தடவையாக நியூசிலாந்து அணி ஒரு றக்பி உலகக்கிண்ணப் போட்டி ஒன்றில் தோல்வி கண்ட முதல் சந்தர்ப்பமாக இது அமைந்தது. எனினும் மூன்றாவது இடத்துக்கான தீர்மானமிக்க போட்டியில் வேல்சு அணியை வீழ்த்தி மூன்றாம் இடத்தைப் பிடித்தது.  
உலகக்கிண்ண இறுதி ஆட்டத்தில் ஆப்பிரிக்கக் கண்டத்தை சேர்ந்த தென்னாப்பிரிக்காவும் ஐரோப்பிய கண்டத்தை சேர்ந்த இங்கிலாந்தும் மோதிக்கொண்டன. இப்போட்டியில் தென்னாப்பிரிக்க அணியின் முதல் கறுப்பினத் தலைவர் சியா என்பவரின் தலைமையில் அவ்வணி இஙகிலாந்தை 32-12 என வீழ்த்தி வாகைப் பட்டத்தை வென்று சாதனை படைத்தது. இதன் முலம் அதிக முறை றக்பி உலகக்கிண்ணங்களை வென்ற அணிகளின் பட்டியலில் நியூசிலாந்து அணியுடன் முதலிடத்தைப் பகிர்ந்துக் கொண்டது.  
தென்னாப்பிரிக்கா இதற்கு முன்பு 1995 மற்றும் 2007 ஆகிய ஆண்டுகளில் நடைபெற்ற உலகக்கிண்ண தொடர்களையும் வென்றிருந்தது. அதுமட்டும்லாமல், இந்த உலகக்கிண்ண வெற்றியுடன் பன்னாட்டு சர்வதேச றக்பி தரவரிசைப் பட்டியலில் முதலிடத்தையும் பிடித்தது. குழுநிலைப் போட்டியில் தோல்வி அடைந்து உலகக்கிண்ணத்தை வென்ற முதல் அணி என்ற பெருமையையும் தென்னாப்பிரிக்கா தனதாக்கியது.  
2019 உலகக்கிண்ணப் போட்டிகள் பல்லாயிரக்கணக்கான மக்களினால் தொலைக்காட்சிகளில் கண்டுக் களிக்கப்பட்ட ஒரு குறிப்பிட்ட றக்பி உலகக்கிண்ணமாக பதிவு செய்யப்பட்டது.
# 2019 றக்பி உலகக்கிண்ணம்

## அரங்குகள்

| யோக்கோகாமா | சோஃபு | ஒயிட்டா | புக்குரோய் |
| --- | --- | --- | --- |
| பன்னாட்டு அரங்கு, யோக்கோகாமா | டோக்கியோ அரங்கு | ஒயிட்டா அரங்கு | சுசுவோக்கா அரங்கு எக்கோப்பா |
| இருக்கைகள்: **72,327** | இருக்கைகள்: **49,970** | இருக்கைகள்: **40,000** | இருக்கைகள்: **50,889** |
| கோபே மிசாக்கி அரங்கு | அனசோனோ ரக்பி அரங்கு |  |  |
| இருக்கைகள்: **30,132** | இருக்கைகள்: **24,100** |  |  |
| டொயோட்டா அரங்கு நகர் | குமகாயா ரக்பி அரங்கு |  |  |
| இருக்கைகள்: **45,000** | இருக்கைகள்: **24,000** |  |  |
| புக்குவோக்கா அக்கடனமோரி அரங்கு | சப்போரோ அரங்கு | குமமோட்டோ அரங்கு | கமைசி நினைவு அரங்கு |
| இருக்கைகள்: **20,049** | இருக்கைகள்: **41,410** | இருக்கைகள்: **32,000** | இருக்கைகள்: **16,020** |
| } |  |  |  |
# 2019 றக்பி உலகக்கிண்ணம்

## குழுநிலை ஆட்டங்கள்

### குழு ஏ

| 20 செப்டம்பர் 2019 | 30–10 |  |
| --- | --- | --- |
| 22 செப்டம்பர் 2019 | 27–3 |  |
| 24 செப்டம்பர் 2019 | 9–34 |  |
| 28 செப்டம்பர் 2019 | 19–12 |  |
| 30 செப்டம்பர் 2019 | 34–0 |  |
| 3 அக்டோபர் 2019 | 38–19 |  |
| 5 அக்டோபர் 2019 | 38–19 |  |
| 9 அக்டோபர் 2019 | 61–0 |  |
| 12 அக்டோபர் 2019 | 47–5 |  |
| 13 அக்டோபர் 2019 | 28–21 | } |
# 2019 றக்பி உலகக்கிண்ணம்

## குழுநிலை ஆட்டங்கள்

### குழு சி

| align=21 செப்டம்பர் 2019 | align= | align=23–21 |  |
| --- | --- | --- | --- |
| align=22 செப்டம்பர் 2019 | align= | align=35–3 |  |
| align=26 செப்டம்பர் 2019 | align= | align=45–7 |  |
| align=28 செப்டம்பர் 2019 | align= | align=28–12 |  |
| align=2 அக்டோபர் 2019 | align= | align=33–9 |  |
| align=5 அக்டோபர் 2019 | align= | align=39–10 |  |
| align=6 அக்டோபர் 2019 | align= | align=23–21 |  |
| align=9 அக்டோபர் 2019 | align= | align=47–17 |  |
| align=12 அக்டோபர் 2019 | align= | align=0–0 |  |
| align=13 அக்டோபர் 2019 | align= | align=19–31 | } |
# 2019 றக்பி உலகக்கிண்ணம்

## இறுதிப் போட்டி

இங்கிலாந்து அணி நான்காவது தடவையாகவும் (1991, 2003, 2007, 2019) தென்னாபிரிக்க அணி மூன்றாவது தடவையாகவும் (1995, 2007, 2019) இறுதிப் போட்டிக்கு நுழைந்தன. இதற்கு முன்பு 2007 றக்பி உலகக்கிண்ண இறுதிப் போட்டியிலும் இவ்விரு அணிகள் சந்தித்து, தென்னாபிரிக்கா வென்று உலகக்கிண்ணத்தைப் பெற்றது. தென்னாபிரிக்கா இங்கிலாந்தை வீழ்த்தி வாகையாளரானது. முதல் தடவையாக இந்த இறுதிப் போட்டியில் தான் தென்னாபிரிக்கா ட்ரை ஒன்றினை பதிவு செய்தது. இதற்கு முன்பு 1995, 2007 களில் தென்னாபிரிக்கா பெனால்ட்டிகளின் உதவியுடனேயே வென்றிருந்தது.  
| 2 நவம்பர் 2019 | 32–12 | } |
| --- | --- | --- |
# உல்லென் செண்டலு அருங்காட்சியகம், யோகியாகர்த்தா

**உல்லென் செண்டலு அருங்காட்சியகம் (Ullen Sentalu Museum)**, இந்தோனேஷியாவில் ஜாவாவில் யோகியாகர்த்தா என்னுமிடத்தில் அமைந்துள்ள ஒரு ஜாவானிய கலாச்சாரம் மற்றும் கலை அருங்காட்சியகம் ஆகும். இது கலியுராங்கில் அமைந்துள்ளது. இந்த அருங்காட்சியகத்தில் யோகியாகர்த்தா, பாக்குவலம், சுரகார்த்தா, மற்றும் மங்க்குனேகரன் போன்ற அரச குடும்பத்தைச் சேர்ந்த வீடுகள், கலைப்பொருள்கள் மற்றும் ஜாவாவின் கிராட்டான்கள் ஆகியவை காட்சிக்கு வைக்கப்பட்டுள்ளன.
# உல்லென் செண்டலு அருங்காட்சியகம், யோகியாகர்த்தா

## வரலாறு

உல்லென் செண்டலு அருங்காட்சியகம் ஒரு தனி நபர் அருங்காட்சியகமாகும். இந்த அருங்காட்சியகமானது ஹரியோனோ குடும்பத்தினரால் தொடங்கப்பட்டது, இப்போது இது உலேட்டிங் பிளென்காங் அறக்கட்டளையால் நிர்வாகம் செய்யப்பட்டு வருகிறது. இது 1994 ஆம் ஆண்டில் நிறுவப்பட்டது. இருப்பினும் மார்ச் 1, 1997 ஆம் நாள் அன்று அதிகாரப்பூர்வமாக திறக்கப்பட்டது, இது ஒவ்வொரு ஆண்டும் யோகியாகர்த்தா நகரத்தின் வரலாற்று நாளாக நினைவுகூரப்படும் தேதியுடன், இந்த அருங்காட்சியத்தின் திறப்பு நாள் ஒத்துப்போகும் நிலையில் அமைந்துள்ளது. இந்த அருங்காட்சியகத்தின் திறப்பு விழாவை யோகியாகர்த்தா சிறப்பு மாகாணத்தின் ஆளுநராக இருந்த கேஜிபிஏஏ பாக்கு ஆலம் VIII அவர்களால் நிகழ்த்தப்பெற்றது.  
சில முக்கிய நபர்கள் அறக்கட்டளையின் உறுப்பினர்களாகவும் ஆலோசகர்களாகவும் உள்ளனர், அவர்களில் குறிப்பிடத்தக்கவர்கள் காசுனானன் சுரகார்த்தா ஹாடினிங்கிராட்டின் ஐ.எஸ்.கே.எஸ் பாக்கு புவோனோ XII, பாகுவலாமன் பகுதியின், சுல்தான் எச்.பி.யின் மகனான கேஜிபிஏஏ பாக்கு ஆலம் VIII ஜிபிபிஹெச் போகர், ஹார்டினி சுகர்னோ, மறைந்த ஜனாதிபதி சுகர்னோவின் மனைவி, மற்றும் கே.பி. டாக்டர் சாமுவேல் வெத்யாடினிங்கிராட் டி.எஸ்.பி. கோங்க் ஆகியோர் ஆவர்.
# உல்லென் செண்டலு அருங்காட்சியகம், யோகியாகர்த்தா

## மெராபி மலை

ஜாவானீஸ் அருங்காட்சியகமான உல்லென் செண்டு அருங்காட்சியகம் இது நகரத்திலிருந்து வெகு தொலைவில் அமைந்துள்ளது. இந்த அருங்காட்சியகம் உலேட்டிங் பிளென்காங் அறக்கட்டளையின் கீழ் ஹரியோனோ குடும்பத்தினருக்கு தனியாருக்கு சொந்தமானதாக உள்ளது. கலியுராங் பகுதியில் அமைந்துள்ள இந்த அருங்காட்சியகம் மெராபி மலைக்கு அருகில் உள்ளது. அருங்காட்சியகம் அமைந்துள்ள இருப்பிடத்தைத் தேர்ந்தெடுத்துள்ளதில்கூட ஒரு சிறப்பு உள்ளது. ஜாவானியர்கள் மெராபி மலையை புனித இடமாகக் கருதும் நம்பிக்கை உள்ளவர்கள். ஆதலால் இவ்விடம் தெரிவு செய்யப்பட்டுள்ளது. இந்த அருங்காட்சியகம் அரண்மனைக்குச் சொந்தமான என்ஜெக்சிகொண்டோ ஓய்வு இல்லத்திற்கு அருகில் வரலாற்று சிறப்புமிக்க மாவட்டத்தில் அமைந்துள்ளது. உல்லென் செண்டலு என்பதற்கு வாழ்க்கை பயணத்தின் வெளிச்சம் என்ற பொருள் உள்ளது. இந்த அருங்காட்சியகம் பசுமையான சோலையின் இடையே கட்டப்பட்டுள்ளது. அந்த இடத்தின் பெயர் கஸ்வர்கன் பூங்கா ஆகும். கஸ்வர்கன் என்பதற்கு சொர்க்கம் என்ற பொருள் உண்டு.
# உல்லென் செண்டலு அருங்காட்சியகம், யோகியாகர்த்தா

## அமைப்பு

அருங்காட்சியகப் பகுதிக்குள் நுழையும்போது ஒரு பண்டைய ஜாவானிய இராச்சியத்திற்கு கொண்டு செல்லப்படும் உணர்வை அடையமுடியும். அங்கு இடைக்காலத்தைச் சேர்ந்த, மத்திய ஜாவாவின் மிக சக்திவாய்ந்த வம்சமான மாதரம் வம்சத்தின் மகத்துவத்தை பிரதிபலிக்கும் கட்டிடங்களைக் காண முடியும். சிறப்பாக அழகுபடுத்தப்பட்ட தோட்டங்கள் பார்வையாளர்களுக்கு ஒருவிதமான ஈர்ப்பு உணர்வைத் தரும். இந்த அருங்காட்சியகத்தில் நான்கு வெவ்வேறு அறைகள் காணப்படுகின்றன. இதில் ருவாங் செலமத் டத்தாங் (விருந்தினர் வரவேற்பு) அறை உள்ளது. அங்குள்ள ருவாங் செனி தாரி டான் கேமலன் என்னுமிடத்தில் பல வகையான கேமலன் (பாரம்பரிய இசைக்கருவிகள்) காட்சிப்படுத்தப்பட்டுள்ளன. மேலும் பாரம்பரிய நடன ஓவியங்களும் அங்கு காட்சிக்கு வைக்கப்பட்டுள்ளன.
# உல்லென் செண்டலு அருங்காட்சியகம், யோகியாகர்த்தா

## நுழைவுக்கட்டணம்

ஐடிஆர் 100,000 (சர்வதேச பார்வையாளர்) ஐடிஆர் 40,000 (உள்நாட்டு / வழக்கமான பார்வையாளர் / கிட்டாஸ்)
# உல்லென் செண்டலு அருங்காட்சியகம், யோகியாகர்த்தா

## செயலகம்

Jl. பிளெம்புரான் 10, யோகியாகர்த்தா, இந்தோனேசியா 55581
# உல்லென் செண்டலு அருங்காட்சியகம், யோகியாகர்த்தா

## இலக்கியம்

- <bdi> </bdi>
# பி. கே. ஆர். லெட்சுமிகாந்தம்

**பி. கே. ஆர். லெட்சுமிகாந்தம்** (**P. K. R. Lakshmikantham**)(இறப்பு: 20 நவம்பர் 2004) இந்திய தேசிய காங்கிரசு கட்சியைச் சேர்ந்த அரசியல்வாதியும், கல்வியாளரும் ஆவார். திருமதி. இலக்குமிகாந்தம் சென்னை மாநிலத்தின்
தற்போதைய மதுரை தெற்கு சட்டமன்றத் தொகுதியிலிருந்து, 1957 மற்றும் 1962-ஆம் ஆண்டுகளில் நடைபெற்ற சட்டமன்றத் தேர்தல்களில், இரு முறை இந்திய தேசிய காங்கிரஸ் கட்சி சார்பாக போட்டியிட்டு தமிழ்நாடு சட்டமன்ற உறுப்பினரானராகத் தேர்ந்தெடுக்கப்பட்டார்.  
திருமதி. இலக்குமிகாந்தம் 1947 முதல் 1997 முடிய மதுரை செளராட்டிரா மகளிர் மேனிலைப் பள்ளியின் கௌரவச் செயலராக 50 ஆண்டுகள் பதவி வகித்தார்.
மேலும் 2004-முதல் கே. எல். என். பொறியியல் கல்லூரியின் துணைத்தலைவராக இருந்தார்.
# டி. கே. இராமா

**டி. கே. இராமா** (**T. K. Rama**), இந்திய விடுதலை இயக்கப் போராட்ட வீரரும், இந்திய தேசிய காங்கிரசு கட்சியின் அரசியல்வாதியும் ஆவார். இவர் 1952-இல் சென்னை மாநில சட்டமன்றத்திற்கு நடைபெற்ற முதல் தேர்தலில் மதுரை தெற்கு சட்டமன்றத் தொகுதியிலிருந்து தேர்ந்தேடுக்கப்பட்டார்.  
1957-இல் மதுரை மக்களவைத் தொகுதியில் நடைபெற்ற மும்முனைப் போட்டியில், இந்தியப் பொதுவுடமைக் கட்சியின் வேட்பாளர் கே. டி. கே. தங்கமணியிடம், டி. கே. இராமா 1088 வாக்குகள் வித்தியாசத்தில் தனது வெற்றியை பறிகொடுத்தார்.
# ஹேமாவதி அணை

## வெள்ளப் பாதிப்புகள்

2019 ஆகஸ்ட் பருவமழையின் போது அணை நிறைந்து சக்லேஷ்பூர் மற்றும் சிக்மகளூரு மாவட்டங்களில் வெள்ளப் பெருக்கு ஏற்பட்டது. அரசுத் தரப்பு தகவலின்படி 208 வீடுகளும் 2,060 விவசாய நிலங்களும் பாதிப்புக்குள்ளாகி உள்ளன.
# ஹேமாவதி அணை

## சுற்றுலா

இயற்கை சூழ்ந்த பகுதியாக இருப்பதால் இந்த அணை சுற்றுலாத் தலமாகவும் உள்ளது. மழைக்காலத்தில் குறிப்பாக அக்டோபர் மற்றும் மார்ச் மாதங்களில் சுற்றுலாப் பயணிகளின் வருகைக்கு உகந்த காலங்களாகும்.
# நேகா கலை அருங்காட்சியகம், உபுத்

**நேகா கலை மியூசியம் (Neka Art Museum)** என்பது இந்தோனேசியாவின் பாலி நகரில் உபுத் நகரில் அமைந்துள்ள ஒரு அருங்காட்சியகமாகும், இந்த அருங்காட்சியகம் பாலி ஆசிரியரான சுதேஜா நேகாவால் நிறுவப்பட்டது, அவர் ஓவியர்களான ருடால்ப் பொன்னெட் மற்றும் ஆரி ஸ்மிட் உள்ளிட்ட ஓவியர்களின் உதவி மற்றும் ஆலோசனைகளைப் பெற்று இக் கலையை சேகரித்தார். , இந்த அருங்காட்சியகம் 1982 ஆம் ஆண்டில் திறந்து வைக்கப்பட்டது
# நேகா கலை அருங்காட்சியகம், உபுத்

## வரலாறு

பாண்டே வாயன் சுடேஜா நேகா என்பவர் முதலாம் வயன் நேகாவின் மகன் ஆவார். பாண்டே வாயன் சுடேஜா நேகா மிகச் சிறந்த மர செதுக்குநர் ஆவார். அவர் பிதாமகன் அமைப்பில் ஒரு உறுப்பினராக இருந்தார். அவர் ஒரு ஆசிரியராகப் பயிற்சி பெற்றார். ஆனால் அவரது தந்தையின் கலைப்படைப்புகளை அமைக்க உதவுவதற்கும், அவருடைபாலி ஓவியங்களை ஆவணப்படுத்துதல் மற்றும் பாதுகாத்தல் என்ற பணியில் ஈடுபட ஆரம்பிக்கவே, கற்பிப்பதை கைவிட முடிவு செய்தார். 1966 ஆம் ஆண்டில் ஒரு சிறிய கடையிலிருந்து தொடங்கி வெளிநாட்டு சுற்றுலாப் பயணிகளுக்கு உயர்தர ஓவியங்களை விற்கும் பணியில் ஈடுபட்டார். பல வெளிநாட்டுப் பயணிகள் அவற்றை நாட்டை விட்டு வெளியே எடுத்துச் சென்றனர். இந்த சூழலில் பாலி கலையை ஆவணப்படுத்தி பாதுகாக்க வேண்டியதன் அவசியத்தை உணர்ந்த அவர் படைப்புகளை சேகரிக்கத் தொடங்கினார். 1975 ஆம் ஆண்டில், டச்சு கலைஞரான ருடால்ப் பொன்னட்டுடன் சுதேஜா நேகா வெளிநாட்டுக்குப் பயணம் மேற்கொண்டார். தான் மேற்கொண்ட வெளிநாட்டுப் பயணத்தின்போது இந்தோனேசியாவில் காண முடியாத பாலிக் கலையின் சிறந்த எடுத்துக்காட்டுகளாக அமைந்த பொருள்களைக் கண்டார். தாய்நாடு திரும்பிய பின்னர் அவர் நேகா கலை அருங்காட்சியகத்தை மியூசியத்தை நிறுவ முடிவு செய்தார்.
# நேகா கலை அருங்காட்சியகம், உபுத்

## வடிவமைப்பிற்கான கருத்துரு

இந்த அருங்காட்சியகம் பாரம்பரிய பாலிக் கட்டிடக் கலையினை வெளிப்படுத்தும் வகையில் வடிவமைக்கப்பட்டது. தனித்தனியாகக் கட்டிடங்களைக் கொண்ட அந்த அருங்காட்சியகத்தில் ஒவ்வொரு கட்டடத்திலும் வெவ்வேறு வகையான செயல்பாடுகள் மேற்கொள்ளப்பட்டன. பார்வையாளர்கள் பல வகையான தொடர்ச்சியான காட்சிக் கூடங்களின் வழியாக நடந்து செல்லும் வசதி அமைந்துள்ளது. செவ்வியல் ஓவியங்கள் தொடங்கி சமகால இந்தோனேசிய கலை பாணி வரையிலான அனைத்தும் அங்கு உள்ளன. இவற்றில் வெளிநாட்டு கலைஞர்களால், பாலியின் கலையால் தாக்கம் பெற்ற, உருவாக்கம் பெற்ற கலைப்பொருள்கள் காணப்படுகின்றன.
# நேகா கலை அருங்காட்சியகம், உபுத்

## காட்சி நேரம்

இந்த அருங்காட்சியகம் கண்ணைக் கவரும் வகையில் அமைந்துள்ளது பாலியின் மிகச் சிறந்த கலைஞர்களின் படைப்புகள் இங்கு காணப்படுகின்றன. பாலி கலையின் வளர்ச்சியைப் பற்றி அறிந்துகொள்ள இந்த அருங்காட்சியகம் துணை செய்கிறது. பாலியில் அமைந்துள்ள அருங்காட்சியகங்களில் அதிகமான காட்சிக்கூடங்களைக் கொண்ட பெருமையுடையது. இந்தோனேசியாவின் கலைஞர்களுடைய பலவகையான படைப்புகளை இங்கு காணலாம். அவ்வாறே உலக அளவில் பெயர் பெற்ற ஓவியக் கலைஞர்களின் படைப்புகளையும் இங்கு காணலாம். உபுத் என்னுமிடத்திலிருந்து இந்த அருங்காட்சியகத்திற்கு 10 நிமிட பயணத்தில் மகிழ்வுந்தில் வந்து சேரலாம். தினமும் திறந்திருக்கின்ற இந்த அருங்காட்சியகம் ஞாயிற்றுக்கிழமையின் காலைப்பொழுதிலும், அரசு விடுமுறை நாள்களிலும் மூடப்பட்டிருக்கும்.
# நேகா கலை அருங்காட்சியகம், உபுத்

## சேகரிப்புகள்

செவ்வியல் பொம்மலாட்ட பாணி ஓவியமானது 17 ஆம் நூற்றாண்டைச் சார்ந்த அல்லது அதற்கு முந்தைய காலத்திய ஓவியம் பெரும்பாலும் அநாமதேயமானது அங்கு காணப்படுகிறது. அதில் மங்கு முரா, முதலாம் நான் நியோமன் அர்கானா ஆகியோரின் படைப்புகள் உள்ளன.  
உபுட் பாணி ஓவியமானது 1920 களுக்குப் பிறகுள்ள காலத்தைச் சேர்ந்தவை. இந்த படைப்புகளில் ஐரோப்பிய ஓவியர்களின் தாக்கத்தைக் காணமுடியும்.
# லியாவோ ஆறு

**லியாவோ ஆறு** (*Liao River*, ) என்பது தென் வடகிழக்கு சீனாவின் முதன்மையான ஆறாகும், மேலும் இது சீன முதன்மை நிலப்பரப்பில் உள்ள ஏழு முக்கிய ஆற்று அமைப்புகளில் ஒன்றாகும். லியாவோனிங் மாகாணம் மற்றும் லியாடோங் தீபகற்பம் ஆகியவை இந்த ஆற்றின் பெயரிலிருந்து அவற்றின் பெயர்களைப் பெற்றன. இந்த ஆறு வடகிழக்கு சீனாவில் "தாய் ஆறு" என்றும் பிரபலமாக அறியப்படுகிறது. நீளமான, லியாவோ ஆற்றின் அமைப்பானது அதிகமான வடிநிலத்தைக் கொண்டுள்ளது. ஆனால் இதன் சராசரி நீர் வெளியேற்றமானது என்ற அளவில் குறைவானதே. இது, முத்து நதியிலிருந்து வெளியேறும் நீரில் இருபத்தில் ஒரு பங்கு மட்டுமே. லியாவோ ஆறு மிக அதிகமான வண்டல் படிவுகளைக் கொண்டுள்ளது. ஏனெனில் இந்த ஆறு பாயும் பல பகுதிகள் லோயஸ் என்னும் மண் துகள்கள் உள்ள பகுதிகள் வழியாக பாய்கின்றது.  
லியாவோ ஆறு ஒரு முக்கியமான புவியியல் அடையாளமாக உள்ளது. ஏனெனில் இது லியோனிங் மாகாணத்தை இரண்டு பெரிய பகுதிகளாக பிரிக்கிறது. இப்பகுதிகள் லியாடோங் ("லியாவோ ஆற்றின் கிழக்கு") மற்றும் லியோக்சி ("லியாவோ ஆற்றின் மேற்கு") என வழங்கப்படுகின்றன.
# லியாவோ ஆறு

## போக்கு

லியாவோ ஆறானது அதன் இரண்டு முக்கிய துணை ஆறுகளான மேற்கிலிருந்து பாயும் **ஜிலியாவோ ஆறு** மற்றும் கிழக்கிலிருந்து பாயும் **டோங்லியாவோ ஆறு** ஆகியவற்றின் சங்கமத்திலிருந்து உருவாகிறது. மேற்கு துணை ஆறின் முழுப்பகுதியும் உள் மங்கோலியாயாவில் உள்ளது. மேலும் இது ஸார் மோரோன் ஆறு மற்றும் லாவோஹா ஆற்றின் சங்கமத்தால் தோராயமாக 43 ° 25 'N, 120 ° 45' E இல் **உருவாகிறது,** இந்த துணை ஆறானது அதன் கீழ்பகுதியில் **ஜின்காய் ஆறு** என்று அழைக்கப்படுகிறது. கிழக்கு கிளை ஆறானது மேற்கு சிலின் மாகாணத்தில் தோன்றுகிறது, மேலும் லியோனிங், ஜிலின் மற்றும் உள் மங்கோலியா சந்தி பகுதிக்கு அருகே அது கலப்பதற்கு முன் எஸ் வடிவிலான ஒரு பாதை வழியாகச் செல்கிறது, தோராயமாக 42 ° 59 ' N, 123 ° 33' E.  
இதன் விளைவாக, **லியாவோ ஆறு உருவாகி** பின்னர் லியோனிங் மாகாணத்திற்குள் நுழைந்து வடகிழக்கு சீன சமவெளி வழியாக தெற்கே பாய்கிறது, வழியில் ஏராளமான துணை ஆறுகளைப் பெறுகிறது. இது டைலிங் கவுண்டியின் பிண்டிங்பாவ் நகரத்துக்கு அருகில் மேற்கு நோக்கித் திரும்புகிறது, மேலும் பல துணை ஆறுகளை பெற்ற பிறகு, **ஜூலியு ஆறு** (巨流河, "மாபெரும் ஸ்ட்ரீம் நதி") என்ற செல்லப்பெயரால் அடிக்கடி அழைக்கப்படுகிறது. தியான் கவுண்டியில் உள்ள லியுஜியன்ஃபாங் நீர்நிலை நிலையத்திற்கு (六间房水文站) அருகில் அடையும் வரை லியாவோ நதி தென்மேற்கில் செல்லுகிறது. அதன் பிறகு இது இரண்டு கிளை ஆறுகளாக பிரிந்து லியாவோ ஆற்று வடிநிலம் (辽河 三角洲) உருவாகிறது. மேற்கு கிளை ஆறு, சற்று சிறியது, இது **ஷுவாங்டைஸி ஆறு** (双台子河, "மாபெரும் நீரோடை ஆறு") என்று அழைக்கப்படுகிறது. இது பன்ஜின், தாவா கவுண்டியின் மேற்கே லியாடோங் விரிகுடாவில் கலப்பதற்கு முன்னர், பன்ஷான் கவுண்டியில் உள்ள துணை ஆறான ராயாங் நதியைப் பெறுகிறது. கிழக்கு கிளையாறு சற்று பெரியது மற்றும் கீழ் லியாவோ ஆற்றின் முக்கிய பகுதியாகும். இது **வைலியாவோ ஆறு** (外 辽河, "வெளி லியாவோ நதி") என்று அழைக்கப்படுகிறது. "ட்ரைடென்ட் **ரிவர்** " (三 岔河) என்று உள்நாட்டில் குறிப்பிடப்படும் ஒரு ஆற்றுச்சந்தியில், **ஹன் நதி** மற்றும் **தைஸி நதி** ஆகிய இரண்டு பெரிய துணை ஆறுகளை தன்னோடு சேர்த்துக்கொள்ளும்விதமாக இது தெற்கு நோக்கி பயணித்தது, பின்னர் அது டாலியாவோ **நதி** (大 辽河, "கிரேட் லியாவோ நதி") என்ற புதிய பெயரை ஏற்றுக்கொண்டு யிங்கோவுக்கு மேற்கே போஹாய் வளைகுடாவில் கலக்கிறது.
# எறையூர் (பெரம்பலூர்)

**எறையூர்** (Eraiyur) பெரம்பலூர் மாவட்டம் வேப்பந்தட்டை வட்டத்தில் அமைந்துள்ள ஒரு சிற்றூராகும்.
# எறையூர் (பெரம்பலூர்)

## அமைவிடம்

எறையூர் திருச்சி – சென்னை தேசிய நெடுஞ்சாலையில் அமைந்துள்ளது. சின்னாறும், சின்னாறு அணையும் இவ்வூரில் அமைந்துள்ளது. மேலும் பெரம்பலூர் சர்க்கரை ஆலையும் இவ்வூரில் அமைந்துள்ளது. ,
# எறையூர் (பெரம்பலூர்)

## எல்லைகள்

மேற்கே தேவையூர், கிழக்கே பெருமத்தூர், வடக்கே திருமாந்துரை, தெற்கே மங்கலமேடும் எல்லைகளாக அமைந்துள்ளது.
# மருதையாறு

**மருதையாறு ** பெரம்பலூர் மாவட்டத்தில்உற்பத்தியாகி, ஓடி அரியலூர் மாவட்டத்தில் கொள்ளிடம் ஆற்றில் கலந்திடும் ஒரு நடுத்தர ஆறாகும்.  
பெரம்பலூர் மாவட்டம் உள்ள பச்சைமலை தொடர்ச்சியில் கீழ்க்கணவாய், செல்லியம் பாளையம் உள்ளிட்ட கிராம பகுதியில் உற்பத்தியாகி பல கிளை ஓடைகளை தன்னகத்தே இணைத்து கொண்டு பெரம்பலூர் மாவட்டத்தில் இருந்து 20 கிலோமீட்டர் தொலைவில் உள்ள ஆலத்தூர் ஊராட்சி ஒன்றியம் கொட்டரை ஊராட்சியில் மருதையாற்றின் குறுக்கே கொட்டரை தடுப்பணை கட்டப்பட்டு வருகிறது.(பெரம்பலூர் மாவட்டத்தில் 45 கி.மீ.. தூரமும், அரியலூர் மாவட்டத்தில் 30 கி.மீ.. தூரமும் என 75 கி.மீ.. தூரம்) பயணித்து அரியலூர் மாவட்டம் முத்துவாஞ்சேரிஅருகே கொள்ளிடம் ஆற்றில் கலக்கிறது.
# மருதையாறு

## நீர் ஆதாரம்

வரகுபாடி ஶ்ரீ நல்லேந்திர அய்யனார் கோவில் நல்லேரீலிருந்து வரும் உபரி நீரிலிருந்து உருவாகும் உப்போடை மற்றும் மூங்கில்பாடி ஓடை ஆகிய இரண்டும் மருதையாற்றின் கிளை ஓடைகளாகும்.
அணைக்கு பெரம்பலூரிலிருந்து மருதையாறு வழியாகவும்,பேரளி சித்தளியில் இருந்து மருவத்தூர் வழியாக வன ஓடையும்(உப்பு ஓடை),குன்னம் மூங்கில்பாடியில் இருந்து ஆதனூர் வழியாக மற்றொரு ஓடையும் முக்கிய நீர் ஆதாரமாக விளங்குகிறது.
மூன்று ஆறுகளின் வழியாக அதிகளவில் நீர் கொட்டரை எல்லைப்பகுதியில் கூடுகிறது.இதனால் தமிழக அரசு அணை கட்டியுள்ளது.
# மருதையாறு

## மருதையாறு தடுப்பணை

ஆலத்தூர் தாலுக்கா, கொட்டரை மற்றும் ஆதனூரில் இவ்வாற்றின் குறுக்கே கொட்டரை தடுப்பணை கட்டப்பட்டு வருகின்றது.
# மருதையாறு

## கொட்டரை மருதையாறு அணை மதிப்பீடு

கொட்டரை தடுப்பணை சுமார் 56.7 கோடி ரூபாய் மதிப்பிற்கு நிலங்கள் கையகப்படுத்தப்பட்டு, 67.5 கோடி ரூபாய் மதிப்பீட்டில் , மொத்தத்தில் ரூ124.2 கோடி ரூபாய் மதிப்பில் புதிய அணைக்கட்டு மருதையாற்றின் குறுக்கே கட்டப்பட்டு வருகின்றது.70% நிலங்கள் கொட்டரை கிராமத்திலும் மற்றும் 30% ஆதனூர் கிராமத்திலும் கையகப்படுத்தப்பட்டுள்ளது.அணையின் முழு கொள்ளளவு-212 மி.கன அடி,மொத்த பரப்பளவு 815 ஏக்கர்
# மாசாந்தரான் மாகாணம்

**மாசாந்தரான் மாகாணம்** (*Mazandaran Province*, (, , *Ostān-e Māzandarān*), என்பது ஈரானின் முப்பத்தோறு மாகாணங்களில் ஒன்று ஆகும். இது காசுப்பியன் கடலின் தெற்கு கடற்கரையிலும், அருகிலுள்ள மத்திய அல்போர்ஸ் மலைத்தொடரிலும், மத்திய-வடக்கு ஈரானில் அமைந்துள்ளது.  
மாசாந்தரான் மாகாணம் ஈரானின் மிகவும் மக்கள் அடர்த்தி கொண்ட மாகாணங்களில் ஒன்றாகும். மேலும் இது பல்வேறு இயற்கை வளங்களைக் கொண்டுள்ளது, குறிப்பாக எண்ணெய் மற்றும் இயற்கை எரிவாயு வளங்களை பெருமளவில் கொண்டுள்ளது. மாகாணத்தின் நான்கு பெரிய மாவட்டங்கள் சாரி, அமோல், நூர் மற்றும் டோனெகாபோன் ஆகியவை ஆகும். இந்த மாகாணம் 1937 இல் நிறுவப்பட்டது.  
இந்த மாகாணமானது சமவெளிகள், புல்வெளிகள், காடுகள் மற்றும் மழைக்காடுகள் காஸ்பியன் கடலின் மணல் கடற்கரைகள், கரடுமுரடான மற்றும் பனி மூடிய அல்போர்ஸ் சியராவின் நீண்ட மலைத் தொடர்களில், ஆசியாவின் மிக உயர்ந்த சிகரங்கள் மற்றும் எரிமலைகளில் ஒன்றான டமாவண்ட் மவுண்ட் உட்பட பல்வேறுபட்ட நிலப் பகுதிகளைக் கொண்டது.  
மாசாந்தரான் மாகாணமானது மீன் வளர்ப்புத் தொழிலில் நன்கு வளர்ச்சியடைந்துள்ளது. மற்றும் இந்த மீன்வளர்ப்பு பண்ணைத் தொழிலில் இந்த மாகாணம் பாரம்பரியமாக கொண்டுள்ள ஆதிக்கமானது இப்பகுதிக்கு கூடுதலான பொருளாதார முக்கியத்துவத்தை வழங்குகிறது. மேலும் மாகாணப் பொருளாதாரத்தில் மற்றொரு முக்கிய அம்சமாக சுற்றுலாத்துறை உள்ளது, ஏனெனில் ஈரான் முழுவதிலுமுள்ள மக்கள் இப்பகுதிக்கு வருகை தருகிறார்கள். மாசாந்தரான் மாகாணமானது உயிரி தொழில்நுட்பத்தில் வேகமாக வளர்ந்து வரும் மையமாக உள்ளது. இந்த மாகாணத்தின் தலைநகராக சாரி நகரம் உள்ளது.  
இந்த மாகாணம் 20 மாவட்டங்களாக பிரிக்கப்பட்டுள்ளது ( பாரசீக மொழியில் ஷாஹ்ரஸ்தான் ). அனைத்து ஷாஹ்ரஸ்தான்களும் சவடக்ஹ் தவிர, தங்கள் நிர்வாக மையங்களின் பெயரிலினாலேயே அழைக்கப்படுகின்றன.
# மாசாந்தரான் மாகாணம்

## வரலாறு

இப்பகுதியில் மனிதர்கள் குறைந்தது 75,000 ஆண்டுகளுக்கு முன்பிருந்து வாழ்ந்துவருகின்றனர். ரோஸ்டாம்கோலாவில் உள்ள கோஹர் டேப்பில் அண்மையில் மேற்கொள்ளப்பட்ட அகழ்வாராய்ச்சிகள் இந்த பகுதி 5,000 ஆண்டுகளுக்கும் மேலாக நகரமயமாக்கப்பட்டதற்கான சான்றுகளை வழங்கியது. மேலும் இப்பகுதி ஈரானின் மிக முக்கியமான வரலாற்று தளங்களில் ஒன்றாக கருதப்படுகிறது. பிராந்தியத்தின் இந்த கலாச்சார அம்சம் நகர்ப்புற வளர்ச்சியில் ஒரு முக்கிய பங்கைக் கொண்டுள்ளது. குறிப்பிடத்தக்க நாடோடி பாரம்பரியம் இல்லாத மிகப் பழமையான மக்கள் வாழும் பகுதிகளில் ஒன்றாக மாசாந்தரான் மாகாணப் பகுதி உள்ளது. இதனால் கலாச்சார ரீதியாக பிராந்தியமானது அதிகமான இடப்பெயற்சி இல்லாத பூர்வ குடிமக்களைக் கொண்ட பகுதியாக உள்ளது. இப்பகுதியின் பழங்குடி மக்களில் மாசாந்தரானிய இனமும் அடங்கும், இம்மக்கள் பேசும் ஈரானிய மொழியானது கிலாக்கி மொழி மற்றும் சங்கிசேரி மொழியை மிகவும் ஒத்திருக்கிறது. ஆனால் பல காகசியன் மொழிகளுடன் பலுக்கலில் வழக்கமான ஒற்றுமைகள் கொண்டுள்ளன. இது பிராந்தியத்தின் வரலாற்றையும் அதன் மக்களையும் பிரதிபலிக்கிறது. 20 ஆம் நூற்றாண்டின் முற்பகுதியில், ரெசா ஷா ஏழு புதிய சாலைகள் மற்றும் தொடருந்து பாதைகள் அமைப்பதன் மூலம் வடக்கு எல்போர்ஸை தெற்கு சரிவுகளுடன் இணைத்தார். மாசாந்தரான் மற்றும் கிலான் மாகாணங்கள் அனைத்து ஈரானியர்களாலும் ஷோமல் என்று அறியப்பட்டன ( பாரசீக மொழியில் மொழியில் "வடக்கு" என்று பொருள்). மாசாந்தரான் ஈரானின் வடக்கே காஸ்பியன் கடலை ஒட்டி உள்ள ஒரு மாகாணம் ஆகும். காஸ்பியன் கடலின் தெற்கு கடற்கரையில் அமைந்துள்ள இது ரஷ்யா (கடல் முழுவதும்), கோலெஸ்தான், செம்னான், தெஹ்ரான், அல்போர்ஸ், காஸ்வின் மற்றும் கிலான் மாகாணங்களால் கடிகார சுற்றில் சூழ்ந்துள்ளது. மாகாணத்தின் மிகப்பெரிய நகரமாகவும் சாரி மாகாணத்தின் தலைநகரமாகவும் சாரி நகரம் உள்ளது.  
ஜூன் 22, 2014 அன்று மேம்பாட்டு நோக்கங்களுக்காக மாகாணங்களை ஐந்து பிராந்தியங்களாகப் பிரித்ததன் பின்னர் மாசாந்தரான் மாகாணம் முதல் பிராந்தியத்தின் ஒரு பகுதியாக மாற்றப்பட்டது.
# அலாவுதீன் (1992 டிஸ்னி திரைப்படம்)

## வரவேற்பு

### விமர்சனம்

திரைப்படங்களை விமர்சித்துவரும் ராட்டன் டொமாட்டோஸ் என்ற வலைத்தளம் விமர்சகர்களின் மதிப்புரைகளின் மாதிரியை அடிப்படையாகக் கொண்டு ஒரு நேர்மறையான மதிப்பாய்வைக் கொடுத்தனர், சராசரியாக 8.14 / 10 மதிப்பீடு . இத்தளத்தின் ஒருமித்த கருத்து, "டிஸ்னியின் மறுமலர்ச்சி சகாப்தத்தில் மிகவும் சுவாரஸ்யமான நுழைவு, *அலாவுதீன்* அழகாக வரையப்பட்டிருக்கிறது, உன்னதமான பாடல்களும், மனதைத் திருடும் கதாபாத்திரங்களும் உள்ளன." மெட்டாக்ரிடிக் என்ற வலைதளத்தில், இந்த படம் 25 விமர்சகர்களை அடிப்படையாகக் கொண்ட 100 இல் 86 மதிப்பெண்களைக் கொண்டுள்ளது, இது "உலகளாவிய பாராட்டுகளை" குறிக்கிறது.
# அலாவுதீன் (1992 டிஸ்னி திரைப்படம்)

## வரவேற்பு

### பாராட்டுக்களை

*அலாவுதீன்* பல விருது பரிந்துரைகளையும் பெற்றது. பெரும்பாலும் அதன் இசைக்காக. இது இரண்டு அகாடமி விருதுகள், சிறந்த ஒலிப்பதிவு மற்றும் சிறந்த பாடலுக்கான பரிந்துரைகளைப் பெற்றது சிறந்த ஒலித் தொகுப்பு ( மார்க் ஏ. மங்கினி ) மற்றும் சிறந்த ஒலி ( டெர்ரி போர்ட்டர், மெல் மெட்காஃப், டேவிட் ஜே. ஹட்சன் மற்றும் டாக் கேன் ) ஆகியோருக்கு கிடைத்தது. அத்துடன் ராபின் வில்லியம்ஸுக்கு சிறப்பு சாதனை விருது கிடைத்தது.
# நிசாபூர்

**நிசாபூர்** (ஆங்கிலம்: Nishapur) அல்லது **நிஷாபூர்** என்பது வடகிழக்கு ஈரானின் கொராசான் ராசாவி மாகாணத்தில், உள்ள ஒரு நகரம், நிஷாபூர் மாவட்டத்தின் தலைநகரம் மற்றும் கோரசன் மாகாணத்தின் முன்னாள் தலைநகரமும் ஆகும். ஈரானின் பினாலுட் மலைகளின் அடிவாரத்தில் வளமான சமவெளியில் இந்நகரம் அமைந்துள்ளது. 2011 ஆம் ஆண்டு நிலவரப்படி இந்நகரின் மக்கள் தொகை 239,185 பேர் என்றும் இந்த மாவட்டத்தின் மக்கள் தொகை 433,105 பேர் என்றும் மதிப்பிடப்பட்டுள்ளது. குறைந்தது இரண்டு ஆயிரம் ஆண்டுகளாக பச்சைநீலக் கற்களை உலகிற்கு வழங்கிய பச்சைநீலக் கற்சுரங்கங்கள் அருகில் உள்ளன. <span data-ve-ignore="true" dir="rtl" lang="fa"><span><span>&#x200E;</span></span></span>  
இந்த நகரம் மூன்றாம் நூற்றாண்டில் முதலாம் சாபூரால் ஒரு சாசானியத் தலைநகராக நிறுவப்பட்டது. நிசாபூர் பின்னர் தாகிரிட் வம்சத்தின் தலைநகராக மாறியது மற்றும் 830 இல் அப்துல்லா தாகிரால் சீர்திருத்தப்பட்டது, பின்னர் செல்யூக் வம்சத்தை நிறுவியவரான துக்ரிலால் இந்நகரம் தலைநகராக 1037 ஆம் ஆண்டு தேர்ந்தெடுக்கப்பட்டது. அப்பாசியக் கலீபக காலத்திலிருந்து குவாரெசுமியா மற்றும் கிழக்கு ஈரானின் மங்கோலிய படையெடுப்பு வரை, இந்த நகரம் இஸ்லாமிய உலகில் ஒரு குறிப்பிடத்தக்க கலாச்சார, வணிக மற்றும் அறிவுசார் மையமாக உருவெடுத்தது. நிசாபூர், மெர்வ், ஹெறாத் மற்றும் பல்கு ஆகியவற்றுடன் குராசானின் நான்கு பெரிய நகரங்களில் ஒன்றாகவும் மற்றும் நடுக்காலத்தின் மிகச்சிறந்த நகரங்களில் ஒன்றாகவும், கிழக்கில் கலிபாவின் அரசாங்க அதிகாரத்தின் இருக்கையாகவும், பல்வேறு இன மற்றும் மதக் குழுக்களுக்கான குடியிருப்பு இடமாகவும், திரான்சாக்சியானா மற்றும் சீனா, ஈராக் மற்றும் எகிப்திலிருந்து வணிக வழிகளில் ஒரு வர்த்தக நிறுத்தமாகவும் இருந்துள்ளது..  
நிஷாபூர் பத்தாம் நூற்றாண்டில் சமானித்துகளின் கீழ் அதன் செழிப்பின் உச்சத்தை எட்டியது, ஆனால் 1221 இல் மங்கோலியர்களால் அந்நகரின் மொத்த மக்கள்தொகையும் அழிக்கப்பட்டது. இந்தப் படுகொலையும் அடுத்தடுத்து ஏற்பட்ட பூகம்பங்களும் மற்றும் பிற படையெடுப்புகளும் இந்த நகரத்தின் பெருமை பெற்ற மட்பாண்டத் தொழிலலை அழித்துவிட்டதாக நம்பப்படுகிறது.
# நிசாபூர்

## வரலாறு

நிசாபூர் சாசானிய வம்சத்தின் போது நிறுவப்பட்டது மற்றும் ஒன்பதாம் நூற்றாண்டில் இது தாகிரிட் வம்சத்தின் தலைநகராக மாறியது மற்றும் 10 ஆம் நூற்றாண்டில் சமானித் ஆட்சியின் கீழ் இருந்தது. இந்தக் காலத்தில் நகரம் ஒரு முக்கியமான மற்றும் வளமான நிர்வாக மையமாக மாறியது. 1037 இல், இது செல்யூக் அரசர்களால் கைப்பற்றப்பட்டது. 1153 இல் ஓகுஸ் துருக்கியர்களால் தாக்கப்பட்டும், பல பூகம்பங்களை சந்தித்த போதிலும், நிசாபூர் 1221 இல் செங்கிஸ் கான் மற்றும் மங்கோலியர்களால் அழிக்கப்படும் வரை ஒரு முக்கியமான நகர மையமாகத் தொடர்ந்ததிருந்தது.
# நிசாபூர்

## வரலாறு

### வரலாற்றுக்கு முந்தைய மற்றும் தொல்பொருள் காலம்

இந்த பரந்த மற்றும் சிக்கலான தளத்தில் சிறியளவில் தொல்பொருள் ஆய்வுகள் செய்யப்பட்டுள்ளன. வரலாற்றில் வேறு எந்த நகரத்தையும் விட அதிகமுறை அழிக்கப்பட்டும் மீண்டும் கட்டப்பட்டும் உள்ள நகரம் நிஷாபூர் என்று புள்ளிவிவர ரீதியாக உண்மையா இல்லையா என்று உறுதிப்படுத்தாத தூண்டும் நோக்குடைய கருத்தை ஜார்ஜ் கர்சன் குறிப்பிட்டுள்ளார், பெருநகர கலை அருங்காட்சியகம் 1935 முதல் அகழ்வாராய்ச்சிகளை மேற்கொண்டது, அருங்காட்சியகத்தில் காட்சிப்படுத்தத் தக்க பொருட்தளைத் தேடிச் செய்யப்பட்ட அந்த ஆய்வுகள் அந்த நகரின் புகழ்பெற்ற சிறுமட்பாண்டங்கள் மட்டுமே கிடைத்தபின், 1940 இல் நிறுத்தப்பட்டன.
# நிசாபூர்

## வரலாறு

### இடைக்காலம்

அனடோலியாவையும் மத்தியதரைக் கடலையும் சீனாவுடன் இணைத்த பழைய பட்டுச் சாலையில் நிசாபூர் ஒரு முக்கியமான நிலையை வகிக்கிறது. பட்டுச் சாலையில், ஈரானிய பீடபூமிக்கும் மத்திய ஆசியாவிற்கும் இடையிலான நெகிழ்வான எல்லையை நிசாப்பூர் பெரும்பாலும் வரையறுத்துள்ளது. இந்த நகரம் அதன் புகழ்பெற்ற நிறுவனர் முதலாம் சாசானிய மன்னர் முதலாம் ஷாபூர் என்பவரிடமிருந்து இந்த பெயரைப் பெற்றது, அவர் மூன்றாம் நூற்றாண்டில் இதை நிறுவியதாகக் கூறப்படுகிறது. குறைந்தது இரண்டு ஆயிரம் ஆண்டுகளாக பச்சைநீலக் கற்களை உலகிற்கு வழங்கிய பச்சைநீலக் கற்சுரங்கங்கள் அருகில் உள்ளன.
# நிசாபூர்

## மட்பாண்டம்

இஸ்லாமியப் பொற்காலத்தில் நிசாபூர், குறிப்பாக ஒன்பது மற்றும் பத்தாம் நூற்றாண்டுகளில், மட்பாண்டங்கள் மற்றும் தொடர்புடைய கலைகளுக்கான சிறந்த மையங்களில் ஒன்றாக இருந்தது. நிசாபூரில் கண்டுபிடிக்கப்பட்ட பீங்கான் கலைபொருட்கள் நியூயார்க்கில் உள்ள கலை அருங்காட்சியத்தில் மற்றும் தெஹ்ரான் மற்றும் மசுகது அருங்காட்சியகங்களில் பாதுகாக்கப்படாக வைக்கப்பட்டுள்ளன. நிஷாபூரில் தயாரிக்கப்பட்ட மட்பாண்டங்கள் சாசானிட் கலை மற்றும் மத்திய ஆசியர்களுடன் தொடர்புகளைக் காட்டின. இப்போது நிசாபூரில் நான்கு மண்பாண்ட பட்டறைகள் உள்ளன.
# மகதான்

**மகதான்**(ஆங்கிலம்: Magadan) என்பது உருசியாவில் உள்ள ஒரு துறைமுக நகரம் ஆகும் மகதான் மாகாணத்தின் நிர்வாக மையமாகவும் உள்ளது அமைந்துள்ள ஒக்கோத்ஸ்க் கடலில் உள்ள நாகாயெவோவ் கரையில் அமைந்துள்ளது. மேலும் கோலிமா பிராந்தியத்தின் நுழைவாயிலும் ஆகும் . 2024 மக்கள் தொகை கணக்கெடுப்பின்படி இதன் மக்கள் தொகை: 89,193 பேர் ஆகும்.
# மகதான்

## வரலாறு

மகதான் 1930 ஆம் ஆண்டில் நாகாயெவோவின் குடியேற்றத்திற்கு அருகிலுள்ள மகதான் நதி பள்ளத்தாக்கில் நிறுவப்பட்டது . ஸ்டாலின் காலத்தில், தொழிலாளர் முகாம்களுக்கு அனுப்பப்பட்ட கைதிகளுக்கான ஒரு முக்கிய போக்குவரத்து மையமாக மகதான் இருந்தது. 1932 முதல் 1953 வரை, இது டால்ஸ்ட்ராய் அமைப்பின் நிர்வாக மையமாக இருந்தது - இது ஒரு பரந்த மற்றும் மிருகத்தனமான கட்டாயதொழிலாளர் முகாம் ஆகும். இந்த நகரம் பின்னர் கோலிமா பிராந்தியத்தில் வெட்டப்பட்ட தங்கம் மற்றும் பிற உலோகங்களை ஏற்றுமதி செய்வதற்கான துறைமுகமாக செயல்பட்டது. இப்பகுதியில் விரிவடைந்துவரும் சுரங்க நடவடிக்கைகளுக்கான வசதிகள் விரைவாக உருவாக்கப்பட்டதால் அதன் அளவு மற்றும் மக்கள் தொகை விரைவாக வளர்ந்தது. அதற்கு 1939 ஜூலை மாதம் 14 அன்று நகர அந்தஸ்து வழங்கப்பட்டது .  
மகதானை அமெரிக்க துணைத் தலைவர் ஹென்றி வாலஸ் மே 1944 இல் பார்வையிட்டார். அவர் தனது ரகசியப் பணிக்கான ஒரு இடமாக எடுத்துக் கொண்டார், கைதிகளால் செய்யப்பட்ட கைவேலைகளைப் பாராட்டினார், பின்னர் இந்த நகரத்தை டென்னசி பள்ளத்தாக்கு ஆணையம் மற்றும் ஹட்சனின் பே நிறுவனம் ஆகியவற்றின் கலவையாக அழைக்கப்பட்டது. 1944 கோடையில் சோவியத் யூனியனுக்கான வாலஸின் ஒத்துழைப்பு நிலைப்பாடு அமெரிக்காவின் ஜனநாயகக் கட்சியை துணைத் தலைவராக மறுபெயரிடுவதை ஊக்கப்படுத்தியது, இது அவருக்கு பதிலாக ஹாரி ட்ரூமனைத் தேர்ந்தெடுப்பதற்கு வழிவகுத்தது.
# மகதான்

## நிர்வாக மற்றும் நகராட்சி நிலை

மகதான் என்பது ஒப்லாஸ்டின் நிர்வாக மையமாகும் . நிர்வாகப் பிரிவுகளின் கட்டமைப்பிற்குள், இது சோகோல் மற்றும் அப்தார் நகர்ப்புற வகை குடியேற்றங்களுடன் சேர்ந்து, மகதானின் நிர்வாக அலகுக்கு முக்கியத்துவம் வாய்ந்த நகரமாக மாவட்டங்களுக்கு சமமான அந்தஸ்துடன் இணைக்கப்பட்டுள்ளது. ஒரு நகராட்சி பிரிவாக, மகதானின் முக்கியத்துவம் வாய்ந்த ஓப்லாஸ்ட் நகரம் மகதான் நகர்ப்புற ஓக்ரக் என இணைக்கப்பட்டுள்ளது .
# மகதான்

## பொருளாதாரம் மற்றும் உள்கட்டமைப்பு

கப்பல் கட்டும் மற்றும் மீன்பிடித்தல் முக்கிய தொழில்கள் ஆகும். இந்த நகரத்தில் ஒரு துறைமுகமும் (மே முதல் டிசம்பர் வரை முழுமையாக செல்லக்கூடியது) மற்றும் ஒரு சிறிய சர்வதேச விமான நிலையமான சோகோல் விமான நிலையமும் உள்ளது . மகதான் நெடுஞ்சாலை எண்13அருகில் ஒரு சிறிய உள்நாட்டு விமான நிலையமும் உள்ளது . செப்பனிடப்படாத கோலிமா நெடுஞ்சாலை மகதானில் இருந்து மேல் கொலிமா ஆற்றின் வளமான தங்க சுரங்கப் பகுதிக்கும் பின்னர் யாகுட்ஸ்க்கும் செல்கிறது .  
மகதான் மிகவும் தனிமைப்படுத்தப்பட்ட ஒரு பகுதியாகும். சாலை வழியாக அணுகக்கூடிய அருகிலுள்ள முக்கிய நகரம் யாகுட்ஸ்க், . யாகுட்ஸ்கில் லேனா ஆற்றின் மீது பாலம் இல்லாததால்ஒரு செப்பனிடப்படாத சாலை வழியாக குளிர்காலத்தில் பயன்படுத்தப்படுகிறது .  
உள்ளூர் பொருளாதாரத்தின் முக்கிய வருமான ஆதாரங்கள் தங்க சுரங்க மற்றும் மீன்வளமாகும். சமீபத்தில், தங்க உற்பத்தி குறைந்துள்ளது. மீன்பிடி உற்பத்தி, ஆண்டுதோறும் மேம்படுகின்ற போதிலும், ஒதுக்கப்பட்ட ஒதுக்கீட்டை விட இன்னும் குறைவாகவே உள்ளது, பிற உள்ளூர் தொழில்களில் பாஸ்தா மற்றும் தொத்திறைச்சி ஆலைகள் மற்றும் ஒரு மதுபான ஆலை ஆகியவை அடங்கும். கடுமையான காலநிலை காரணமாக விவசாயம் கடினம் என்றாலும், பல பொது மற்றும் தனியார் விவசாய நிறுவனங்கள் உள்ளன.
# குழந்தைபிறப்பு வன்கொடுமை

**குழந்தைபிறப்பு வன்கொடுமை** *(Abuse during childbirth)* அல்லது மகப்பேறியல் வன்முறை
என்பது பிரசவத்தின்போது புறக்கணிப்பு, உடல் ரீதியான வன்கொடுமை மற்றும் மரியாதை இல்லாமை போன்றவைகளாகும். இவ் வன்கொடுமைகள் பெண்களின் உரிமைகளை மீறுவதாக கருதப்படுகிறது. குழந்தை பிறப்புக்கு முன் கவனிப்பு இல்லாமையும் பிற சுகாதார சேவைகளைப் பயன்படுத்துவதில் பெண்களைத் தடுக்கும் நிலையையில் இருந்தது. பிரசவத்தின்போது வன்முறை செய்வது என்பது பெண்களுக்கு எதிரான வன்முறைகளில் முக்கியமானதகும்..  
குழந்தைபிறப்பு வன்கொடுமை நடைமுறைகள் பரவலாக இருப்பது குறித்து உலக சுகாதார அமைப்பால் ஆய்வுகள் நடத்தப்பட்டது. இது ஒரு உலகளாவிய பிரச்சினை என்பது நிறுவனத்தின் ஆய்வுகள் நிரூபிக்கின்றன. மருத்துவ மற்றும் சுகாதார வசதிகளில் பிறப்பு ஏற்படும் போது பெண்கள் அவமரியாதை, தவறான அல்லது புறக்கணிக்கப்பட்ட சிகிச்சையைப் பெறுகிறார்கள். பெண்கள் மற்றும் சுகாதார வழங்குநர்களிடையே தவறான உறவு மற்றும் நம்பிக்கை பிறக்கும் போது மருத்துவ உதவியைப் பெற தயக்கம் காட்டுகிறார்கள். இதனால் கர்ப்ப காலத்தில் அவமரியாதை மற்றும் தவறான சிகிச்சையை பெற வேண்டிவருகிறது. பிரசவத்தின்போது ஒரு பெண் மிகவும் பாதிப்பு அடைகிறாள். மேலும் தன்னைப் பாதுகாத்துக் கொள்ள இயலாது. இவ் வன்முறைகளால் குழந்தை மற்றும் தாய்க்கு எதிர்மறையான விளைவுகளை ஏற்படுத்துகிறது.  
பிரசவத்தின்போது ஒரு பெண் வன்கொடுமை அனுபவித்திருக்கிறாரா என்பதை தீர்மானிக்க ஆய்வுகளில் பல்வேறு காரணங்கள் அளிக்கப்பட்டுள்ளன. அவற்றில் சில உடல் ரீதியான கொடுமை, சம்மதமில்லாத பராமரிப்பு, இரகசியமற்ற பராமரிப்பு, கண்ணியமற்ற பராமரிப்பு, பாகுபாடு, கவனிப்பைக் கைவிடுதல் மற்றும் வசதிகளைத் தடுத்து வைத்தல் போன்றவை முக்கியமான காரணங்கள் ஆகும். இவற்றில் உடல் ரீதியான வன்முறையின் கீழ் அடித்தல், கிள்ளுதல், கட்டுப்படுத்துதல், வலி நிவாரண மருந்துகள் வழங்கப்படாதது மற்றும் கற்பழிப்பு / பாலியல் வன்கொடுமை போன்ற காரணங்களாகும். மேலும் சம்மதமில்லாத பராமரிப்பு என்பது சிசேரியன், கருத்தடை செய்தல் போன்றவற்றைச் செய்வதற்கு முன் நடைமுறைகளைப் பற்றி தெரிவிக்கவில்லை போன்றவற்றைக் குறிக்கிறது. இரகசியமற்ற பராமரிப்பு என்பது பெண்களின் தனிப்பட்ட மருத்துவ தகவல்களை அவர்கள் அனுமதியின்றி வெளிப்படுத்துவது ஆகும். இவ் வன்முறையில் கண்ணியமற்ற பராமரிப்பு என்பது பெண்களைத் திட்டுதல், அச்சுறுத்துதல், எதிர்மறை அல்லது ஊக்கமளிப்பதைக் குறிக்கிறது. இந்த சூழலில் பாகுபாடு என்பது வயது, மருத்துவ பின்னணி அல்லது கலாச்சார / மொழி பின்னணி காரணமாக கவனிப்பை மறுப்பதாகும். மேலும் மருத்துவர் இல்லாமல், நோயாளியைப் புறக்கணிப்பதும் அல்லது உறவினரிடம் தோழமையை மறுக்கும்போது கவனிப்பைக் கைவிடுவது போன்றவையாகும்.மேலும் வசதிகளுடன் தடுப்புக்காவல் என்பது நிலுவைத் தொகை, செலுத்தப்படாத லஞ்சம்
போன்ற காரணங்களால் ஒரு நோயாளியை வெளியேற அனுமதிக்காது போன்றவையாகும்.  
இதனால் பெண்கள் பிரசவத்தின் போது வன்கொடுமை அனுபவிக்கும் வாய்ப்புகள் அதிகம். மேலும் இளம் பருவத்தினர், புலம்பெயர்ந்த பெண்கள், எச்.ஐ.வி. நோயால் பாதிக்கப்பட்ட பெண்கள் மற்றும் சிறுபான்மை இனப்பெண்கள் மற்ற பெண்களை விட வன்கொடுமைக்கு அதிகம் ஆளாகிறார்கள்.  
மகப்பேறியல் வன்முறை" என்ற சொல் குறிப்பாக லத்தீன் அமெரிக்க நாடுகளில் பயன்படுத்தப்படுகிறது, அங்கு மகப்பேறியல் வன்முறை நடத்தைகளை சட்டம் தடை செய்துள்ளது. இத்தகைய சட்டங்கள் அர்சென்டினா, புவெர்டோ ரிக்கோ மற்றும் வெனிசுலா போன்ற நாடுகளில் தடைச்செய்யப் பட்டுள்ளது.
" "மகப்பேறியல் வன்முறை" என்பது பிரசவத்தின்போது வன்முறை என்பதற்கு பயன்படுத்தப்படும் சொல்லாகும்.
# ரோவூன்

**ரோவூன்** என்று பரவலாய் அறியப்படும் **கிம் சியோக்-வூ** (ஆகத்து 7, 1996) என்பவர் தென் கொரிய நாட்டை சேர்ந்த பாடகர் மற்றும் நடிகர். இவர் *எஸ்எப் 9* என்ற கே பாப் ஆண்கள் குழுவின் ஒரு அங்கத்தவரும் ஆவார். இவர் 2016 இல் இருந்து ஸ்கூல் 2017, அபௌட் டைம் (2018) போன்ற தொலைக்காட்சித் தொடர்களில் நடித்துள்ளார்.
# தா. தா. இராமகிருஷ்ணன்

**தாத்தமங்கலம் தாமோதரன் இராமகிருஷ்ணன்** (*T. D. Ramakrishnan*-பிறப்பு: 1961) (**தா. தா. இராமகிருஷ்ணன்**) என்பவர் இந்தியாவைப் பூர்விகமாகக் கொண்ட மலையாள எழுத்தாளரும், மொழிபெயர்ப்பாளரும் ஆவார். ஆல்ஃபா, பிரான்சிஸ் இட்டிகோரா, சுகந்தி எந்ந ஆண்டாள் தேவநாயகி, பச்ச மஞ்ஞ சுவப்பு, சிராஜுன்னிசா ஆகிய நூல்கள் குறிப்பிடத்தக்கவை. இவர் கேரள மாநில சாகித்திய அகாதமியின் விருதினையும், வயலார் விருதினையும் பெற்றவர்.
# தா. தா. இராமகிருஷ்ணன்

## இளம்பருவம்

இவர் திருச்சூரை அடுத்த எய்யால் என்ற ஊரில் 1961 ஆம் ஆண்டில் பிறந்தார். இவர் பெற்றோர் தாமோதரன் இளையாத்து, ஸ்ரீதேவி அந்தர்ஜனம் ஆகியோர். இவர் குன்னங்குளம் மேல்நிலைப்பள்ளியிலும் எருமப்பட்டி அரசு மேல்நிலைப்பள்ளியிலும் பள்ளிப்படிப்பை முடித்தார். பின்னர், 1981ஆம் ஆண்டில் இந்திய ரயில்வேயில் சேர்ந்து, சேலத்தில் பயணச்சீட்டு பரிசோதகராக பணியாற்றினார். கோழிக்கோட்டிலும், பின்னர் சென்னையிலும், அதன் பின்னர் பாலக்காட்டிலும் பணியாற்றினார். இவர் இயற்றிய பிரான்சிஸ் இட்டிக்கோரா என்ற கதை உலகப் புகழ் பெற்ற பல வரலாற்று மாந்தர்களை உள்ளடக்கியது. கேரளத்தில் இருந்து உலகத்தை அறியப் புறப்படும் வணிகரை மையப்படுத்தியது இக்கதை. இவர் எழுதிய 'சுகந்தி எந்ந ஆண்டாள் தேவநாயகி' என்ற புதினம், இலங்கையின் விடுதலைப் புலிகளால் கொல்லப்பட்ட மனித உரிமை ஆர்வலரான ரஜினி திரனகமா என்பவரைப் பற்றியது. அதைப்போன்று சிராஜுன்னிசா என்னும் சிறுகதைத் தொகுதியையும் எழுதி இருக்கிறார். இறுதியில் வெளியான நாவல்கள் பச்ச மஞ்ஞ சுவப்பு, மாமா ஆப்பிரிக்கா மற்றும் அந்தர் பதிரர் மூகர் என்பன ஆகும்.  
இவர் தமிழ் நூல்களை மலையாளத்தில் மொழிபெயர்த்தார். 2007ஆம் ஆண்டில் சிறந்த மொழிபெயர்ப்பாளருக்கான ஈ.கே. திவாகரன் போற்றி விருதைப் பெற்றார்.
- 2016: மலையாற்றூர் விருது - *சுகந்தி எந்ந ஆண்டாள் தேவநாயகி* என்ற புதினத்துக்காக
- 2017: வயலார் விருது – *சுகந்தி எந்ந ஆண்டாள் தேவநாயகி* என்ற புதினத்துக்காக
# குன்ஸ்ட்க்ரிங் கலைக்கூடம், மத்திய ஜகார்த்தா

**குன்ஸ்ட்க்ரிங் கலைக்கூடம் (Kunstkring Art Gallery)** (இந்தோனேசிய மொழி: ***கேலரி செனி குன்ஸ்ட்க்ரிங்*** ) இந்தோனேசியாவில் மத்திய ஜகார்த்தாவில் அமைந்துள்ள ஒரு பாரம்பரிய கட்டிடம் ஆகும். . டச்சு கட்டிடக் கலைஞர் பி.ஏ.ஜே.மூஜன் தந்த வடிவமைப்பின் அடிப்படையில் 1914 ஆம் ஆண்டில் கட்டப்பட்டது. முதலில் உள்ளூர் கலை தொடர்பானவற்றிற்காக பயன்படுத்தப்பட்டது. பல மாற்றங்களுக்குப் பிறகு, 2011 ஆம் ஆண்டில் கட்டிடம் மீட்டெடுக்கப்பட்டது, மேல் தளம் ஒரு கலைக்கூடமாகப் பயன்படுத்தப்பட்டது. அதே நேரத்தில் தரை தளம் ஒரு உணவகமாக மாற்றப்பட்டது.
# குன்ஸ்ட்க்ரிங் கலைக்கூடம், மத்திய ஜகார்த்தா

## வரலாறு

குன்ஸ்ட்க்ரிங் கட்டடம் பி.ஏ.ஜே.மூஜன் வடிவமைத்த இரண்டாவது கட்டடம் ஆகும். ஜகார்தாவில். புதிய மென்டெங் குடியிருப்பு பகுதிக்கு வருகின்ற பார்வையாளர்களை வரவேற்கும் வகையில் இது ஒரு குடிமை அடையாளமாக அமைந்துள்ளது. குன்ஸ்ட்க்ரிங் கலை மையத்தை 20 ஆம் நூற்றாண்டின் ஆரம்பத்தில் படேவியாவின் கலாச்சார மையமாக மாற்றுவதான எண்ணம் நிலவியது. குன்ஸ்ட்க்ரிங்கின் முதல் செயலாளராகவும், பின்னர் ஜனாதிபதியாகவும் (1910) மூஜென் இருந்தார். இந்த மையமானது காட்சி / பிளாஸ்டிக் மற்றும் அலங்காரக் கலைகளின் மீதான ஆர்வத்தை மேம்படுத்துவதற்காக உருவாக்கப்பட்டது ஆகும்.  
மென்டெங் குடியிருப்பு பகுதியைக் கட்டுவதில் பங்கேற்ற கட்டுமான நிறுவனங்களில் ஒன்று நிலத்தை நன்கொடையாக வழங்கியதன் மூலம் இந்தக் கட்டடத்தைக் கட்ட முடிந்தது. இந்த கட்டிடத்தின் கட்டுமானம் 1913 ஆம் ஆண்டு தொடங்கியது, இது ஏப்ரல் 17, 1914 ஆம் நாள் டச்சு தீவுகளின் ஆளுநர் ஜெனரராக இருந்த அலெக்சாண்டர் வில்லெம் ஃபிரடெரிக் ஐடன்பர்க் அவர்களால் திறந்துவைக்கப்பட்டது. அவர் நெடெர்லாண்ட்ஸ் இண்டிசே குன்ஸ்ட்க்ரிங்கின் மேற்பார்வையாளராக இருந்தார். கீழ் தளத்தை வணிக பயன்பாட்டிற்கு வாடகைக்கு விட்டதன் மூலமாகமூலம், குன்ஸ்ட்க்ரிங் அதன் செயல்பாடுகளுக்கான வருமானம் எளிதானது.  
பின்னர் 1997 ஆம் ஆண்டில், இந்த கட்டிடம் டாமி சோஹார்டோ என்பவரிடம் விற்கப்பட்டது. அப்போது கவனிப்பாரட்டு கிடக்கவே, கொள்ளையர்களால் கொள்ளையடிக்கப்பட்டது.
# குன்ஸ்ட்க்ரிங் கலைக்கூடம், மத்திய ஜகார்த்தா

## வரலாறு

### தற்போதைய நிலை

ஏப்ரல் 2013 ஆம் நாளன்று இந்த கட்டிடம் மறுபடியும் திறக்கப்பட்டது. அப்போது அதற்கு துகு குன்ஸ்ட்க்ரிங் பாலீஸ் என்று பெயர் மாற்றம் பெற்றது. கலை மற்றும் கலாச்சார மையமான குன்ஸ்ட்க்ரிங்கின் உண்மையான நோக்கத்தைப் புரிந்துகொண்டு அதன் அடிப்படையில், துகு குழுமத்தினர் இரண்டாவது தளத்தில் இந்தோனேசிய கலைஞர்களிடமிருந்து பெறப்பட்ட கலைப்படைப்புகளைக் காட்சிப்படுத்தினர்.பெரும்பாலான அறைகள் மற்றும் முதல் மாடியில் உள்ள பிரதான மண்டபம் ஒரு சிறந்த உணவு விடுதியாக மாற்றப்பட்ட சூழலிலும், இது இந்தோனேசியாவின் கலை, ஆன்மா உள்ளிட்டவற்றைக் கொண்ட கலை சேகரிப்புகளாலும், பழம்பொருட்களாலும் அலங்கரிக்கப்பட்டு காட்சி தருகிறது. இந்தோனேசிய ஓவியர்களின் முன்னோடிகளில் ஒருவரான ரேடன் சலேவுக்கு ஒரு அறை தனியாக அர்ப்பணிக்கப்பட்டுள்ளது.
# குன்ஸ்ட்க்ரிங் கலைக்கூடம், மத்திய ஜகார்த்தா

## கட்டிடக்கலை

இந்த வடிவமைப்பு பழைய இண்டீஸ் பாணிக்கு மாற்றாக நியூ இண்டீஸ் பாணி எனப்படும் பகுத்தறிவுக் கட்டிடக்கலைப் பாணியைக் கொண்டு அமைந்துள்ளது.  
இந்தோனேசியாவில் வலுவூட்டப்பட்ட கான்கிரீட் பயன்படுத்திய பெருமையினை இது கொண்டுள்ளது.  
பிரதான முகப்பில் இடையில் மூன்று நுழைவு கதவுகள் உள்ளன. அவை ஒரே வடிவில் வடிவமைக்கப்பட்ட இரண்டு ஜன்னல்களுக்கு இடையில் உள்ளன. பிரதான முகப்பின் மேல் தளத்தில் பால்கேனிகள் பலஸ்ட்ரேடுகளுடன் உள்ளன. கட்டிடத்தில் இரண்டு கோபுரங்கள் உள்ளன. ஆரம்பத்தில் இருந்த அலங்கார விளக்குகள் காணவில்லை, அதே நேரத்தில் கறை படிந்த கண்ணாடி 1999 ஆம் ஆண்டில் கொள்ளையடிக்கப்பட்டது.
உட்புறம் இருண்ட மரத்தினாலான பேனலைக் கொண்டு அலங்கரிக்கப்பட்டது. பெரிய படிக்கட்டு கட்டிடத்தின் பக்கவாட்டில் அமைந்துள்ளது, அது கீழ் தளத்தை மேல் தளத்துடன் இணைக்கும் வகையில் அமைந்துள்ளது. கீழ் தளம் முதலில் சிறிய *அறைகளால்* சூழப்பட்ட ஒரு பெரிய அறையைக் கொண்டு அமைந்திருந்தது. அவை *நெடெர்லாண்ட்ஸ் இண்டிச் குன்ஸ்ட்க்ரிங்கிற்கான* நிர்வாக அலுவலகமாகப் பயன்படுத்தப்பட்டமு. 1999 ஆம் ஆண்டில், கீழ் தளமானது ஒரு தொடர்ச்சியான பெரிய அறையாக மாற்றப்பட்டது. மேல் தளம் ஒரு கலைக்கூடமாக பயன்படுத்தப்பட்டது. சில நேரங்களில் வரவேற்பு அறையாக வாடகைக்கும் விடப்படுகிறது. இந்த கட்டிடம் மென்டெங் பகுதியில் ஒரு அடையாளமாகத் திகழ்கிறது. தற்போது மேல் தளம் ஒரு கலைக்கூடமாக மாற்றப்பட்டுள்ளது.